امریکا سلاح‌لی قوه‌لری عراق-داکی هوجوم‌لارلا علاقه‌لی اولماسی سببیندن سوریه-نین دوغوسوندا ایران طرفداری اولان قروپ‌لارین هدف‌لرینه هاوا ضربه‌لری ائندیریب.
پنتاگون سوزچوسو جان کربی بونون جو بایدنین گؤستریشی ایله حیاتا کئچیریلدیگینی بیلدیریب او قئید ائدیب کی، بو هوجوم عراق-داکی امریکا و کوالیسیون قوه‌لرینه مخصوص تاسیس لره بیر نئچه گون اول ائدیلن ضربه ‌لرین جاوابی ایدی: "هاوا ضربه‌لری نتیجه‌سینده " كتائب حزب الله"و "كتائب سید الشهدا " دا داخیل اولماقلا، سؤزوگئدن قروپلاشما‌لارین چوخ سایلی تاسیس لری محو ائدیلیب”.
هاوا هوجومونون ترور تشکیلاتی داعش علیهینه کوالیسیون اؤلکه‌لریله مصلحت‌لشه‌رک ائدیلدیگینی وورغولایان کربی بونون عراق و سوریه-داکی عمومی وضعیتده گرگین‌لیگی درینلشدیرمه‌مک اوچون بالانسیلی شکیلده ایجرا ائدیلدیگینی بیلدیریب.
